बास्केटबलमा एक्सेल्सियर र ज्ञान निकेतन विजयी
 द एक्सेल्सियर स्कुल र ज्ञान निकेतन सोमबार दसौं ग्रिनफिल्ड कप अन्तरविद्यालय बास्केटबल प्रतियोगिताको सिनियर ब्वाइजतर्फ क्वाटरफाइनलमा पुगेका छन् ।
काठमाडौँ —  द एक्सेल्सियर स्कुल र ज्ञान निकेतन सोमबार दसौं ग्रिनफिल्ड कप अन्तरविद्यालय बास्केटबल प्रतियोगिताको सिनियर ब्वाइजतर्फ क्वाटरफाइनलमा पुगेका छन् ।एक्सेल्सियरले कान्तिपुरलाई ३१–१३ स्कोरले पराजित गर्‍यो । एक्सेल्सियरको जितमा राजीव थापाले ९ स्कोर जोडे । आयुश रावलको २० स्कोरमा ज्ञान निकेतनले रेडियन्ट पब्लिकलाई ५०–४१ ले हरायो ।जुनियर ब्वाइजमा एन्जल्स हार्टले स्वप्न वाटिकालाई ३०–१४ ले, रेडिअन्टले सिर्जना ज्ञानसागरलाई २२–१६ ले, आयोजक ग्रिनफिल्ड ‘ए’ ले हिमरश्मिलाई ३२–२१ ले हराए । त्यस्तै ज्ञान निकेतनले नवीन ज्योतिलाई २९–१२ ले, किङडम हिमालयले महामञ्जुश्रीलाई १३–११ ले र इडेन ब्रिज एकेडेमीले साइ निलायमलाई २४–८ ले हराएर क्वाटरफाइनलमा स्थान पक्का गरे ।सिनियर गर्ल्समा महामञ्जुश्रीले हिमरश्मिलाई १८–१७ ले, भ्याली पब्लिकले पिपुल्स एकेडेमीलाई ३८–१८ ले र साइ निलायमले इडेन ब्रिजलाई २२–१२ ले हराएर अन्तिम आठमा स्थान बनाए । 